Infoboks Slavia Prag - FC Midtjylland Champions League Kvalifikation (22/09) Oddset 1,77 3,55 4,90 YouBet 1,67 3,70 4,85

Ifølge det polske medie sport.pl er FC Midtjylland tæt på at slippe 15 millioner kroner for til gengæld at få den 23-årige Legia Warszawa-angriber Jaroslaw Niezgoda.

FC Midtjylland er ifølge det polske medie sport.pl tæt på at hente den 23-årige angriber Jaroslaw Niezgoda i Legia Warszawa.

Mediet skriver, at de to klubber har forhandlet i flere uger, og at en handel nu nærmer sig.

FC Midtjylland skal angiveligt være villig til at smide knap 15 millioner kroner for at få fingre i angriberen, som på grund af skader kun har spillet én ligakamp i denne sæson.

Jaroslaw Niezgoda udmærkede sig i sidste sæson ved at score 13 gange i 27 ligakampe.

De seneste uger er FCM's angriber Paul Onuachu blevet kædet sammen med flere forskellige klubber, og hvis han forsvinder, skal FCM altså bruge en erstatning.